Institutul Elie Wiesel atrage atenția: ”Pe lista preoților care ar putea fi canonizați se află un fost șef de cuib legionar”
Sfântul Sinod al Bisericii Ortodoxe Române a aprobat, în ședința de lucru din zilele de joi și vineri, sub președinția Preafericitului Părinte Patriarh Daniel, canonizarea a 16 sfinți români. Printre aceștia se numără nume cunoscute, precum părinții Arsenie Boca, Sofian Boghiu, Paisie Olaru, Dumitru Stăniloae, Ilie Cleopa. Pe listă se numără însă și părintele Ilie Lăcătușu. Institutul Național pentru Studierea Holocaustului din România “Elie Wiesel” atrage atenția că decizia Sfântului Sinod riscă să comită o greșeală, căci părintele Lăcătușu ar fi fost legionar.